འཇིག་རྟེན་བཀོད་པ་པོས་བཀོད་པ་རེད།སྐྱབས་སུ་མཆི་ཞེས་བཞག་ན་མ་གཏོགས།ཏོག་ཙམ་བསམ་བློ་བཏང་བ་ཡིན་ན་རྙོག་གྲ་ཞེ་དྲག་ཡོད་བསྡད་པ་ཞིག་རེད།གང་ལྟར་སངས་རྒྱས་པས་རྒྱུ་དང་རྐྱེན་ཙམ་ལ་བརྟེན་ནས་བྱུང་བ་རེད་ཅེས་གསུང་གི་ཡོད་རེད།བདེ་སྡུག་དེ་དག་རྒྱུ་དང་རྐྱེན་ལ་བརྟེན་ནས་བྱུང་བ་རེད།བདེ་སྡུག་ཡོང་བའི་ཕྱིའི་རྐྱེན་དེ་དག་རྒྱུ་དང་རྐྱེན་ལ་བརྟེན་ནས་བྱུང་བ་རེད།དེར་བརྟེན་ཕྱིའི་རྟེན་འབྲེལ་དང་ནང་གི་རྟེན་འབྲེལ་གཉིས་གསུང་གི་འདུགབདེ་སྡུག་གཉིས་ཀ་རྒྱུ་དང་རྐྱེན་ལ་བརྟེན་ནས་ཡོང་གི་ཡོད་པ་ཡིན་དུས།མི་འདོད་པ་དེ་སྡུག་བསྔལ་རེད།སྡུག་བསྔལ་གྱི་རྒྱུ་བསྡོམས་པའི་སྒོ་ནས་འབྲས་བུ་སྡུག་བསྔལ་ལས་ཐར་བ་བྱེད་རྒྱུ་རེད་མ་གཏོགས།དེ་མིན་ཐབས་ཤེས་ཁྱོན་ནས་ཡོད་མ་རེད།འབྲས་བུ་གཏན་དུ་བདེ་བ་ཡོད་མེད་དེ་བསམ་བློ་ཞེ་དྲག་གཏོང་དགོས་པ་རེད།འགོག་པའི་བདེན་པ་ཞེས་པ་ཞིག་ཤེས་བྱ་ལ་སྲིད་པ་ཡིན་དང་མིན།ང་རང་ཚོའི་རང་རྒྱུད་ལ་འབྱུང་རུང་ཡིན་དང་མིན་བརྩད་གཅོད་ཞེ་དྲག་བྱེད་དགོས་པ་རེད།དེ་ཤེས་པ་ལ་དབུ་མའི་གཞུང་འཁྲིད་རྒྱུ་རེད།དབུ་མའི་གཞུང་དེ་ཟབ་ཤོས་རེད་འདུག